# data[].attributes.attachment_link.readable_text
A mondókázás, versmondás nem csak egyszerű időtöltés, hanem olyan komplex élményt nyújt a kisgyermekeknek, amely az egész személyiségük fejlődésére hatással van. A versek ritmusa és ríme megnyugtatja őket, a szavak játékossága örömet okoz a számukra. A versekben fellelhető képek elvarázsolják a gyerekeket, és gazdagítják a belső képalkotásuk folyamatát. Mindezeken túl egy vidám versikét hallgatni anya, vagy apa ölében ülve és az általa keltett érzelmeket együtt átélni nagyon bensőséges élmény. Ezért érdemes verseket, mondókákat mondogatni már a legkisebbeknek is minél gyakrabban. Nem hiányozhatnak ezek közül a nyuszikról, tojásokról szóló húsvéti versek sem.

Mentovics Éva: Tavaszi mondóka

Tegnap éjjel álmot láttam,

illatozó réten jártam.

Kismadár szállt a magasba,

azt dalolta: húsvét van ma.

Péter Erika: Húsvétra

Régen elmúlt már az újév,

tavasz virrad, itt a húsvét!

Virág, barka, nyuszi, tojás,

sonkaillat, fonott kalács.

Megérte a várakozást,

festhetjük a piros tojást!

Devecsery László: Húsvét

Szellő fut, szellő száll,

csókot ad a szellőlány.

Nap melenget, fény mesél,

mikor a tél véget ér.

Néked int a hóvirág,

s barka bontja bársonyát.

Itt a tavasz: kikelet,

s a HÚSVÉT is közeleg.

Szepesi Attila: Húsvét ünnepére

Havak olvadoznak,

füvek hajladoznak,

piros húsvét ünnepére

bimbók fakadoznak.

Indák göndörödnek,

szirmok elperegnek,

nyúlfiak a puha füvön

vígan hemperegnek.

Birkás Erzsébet: Húsvétváró

Húsvét napja közeledik,

zöldell a rét, virág nyílik.

Fürge nyulak útra kelnek,

tojást, barkát gyűjtögetnek.

Öblös kosár ha megtelik,

a sok tojás kényeskedik.

Festék kerül egy nagy tálba,

ecset a rét asztalára.

Boldog nyulak fűre ülnek,

a tojások megszépülnek.

Ecset szalad a tojáson,

hímes tojás valós álom.

Piros tojás, sárga masni,

ajándékot oly jó kapni!

Húsvét napján a zöld fűben

hímes tojás akad bőven.

Örömében Kati, Áron

a nyulakkal vígan táncol.

Szalay Borbála: Közeleg a húsvét

Nagy a sürgés-forgás

nyusziék házában:

hímeseket pingál

nagyanyó javában.

Nyuszi Gyuszi nézi,

s azt csodálja éppen,

hogy jár az iróka

nyúlanyó kezében.

Közeleg a húsvét,

itt lesz nemsokára,

gyűl a hímes tojás

a nagy, fonott kosárba...

S ha a kosár megtelt,

az lesz Gyuszi dolga,

hogy a festett tojást

mind fészkébe hordja.

K. László Szilvia: A húsvéti kalács

Tej kell hozzá, élesztő,

liszt és tojás egy-kettő,

só, vaj, cukor, mi kell más?

Persze ami lényeges még,

én is kellek, nem vitás!

Megdagasztom, meggyúrom,

meleg helyen otthagyom.

Amíg pihen, megdagad,

aztán jön a legjobb része,

talán a legfontosabb!

Gyúrom, gyúrom, elvágom,

nyuszikává formázom.

Feje lesz, meg nagy hasa,

lábak, fülek, farkinca.

Szép sárgára színezem,

a sütőbe beteszem.

Mikor pedig végre megsül

húsvét napján megeszem.

Tóth Ágnes: Tojás-sors

Tányér alján két főtt tojás

nevetgélve susmorog.

Szól az egyik: - Tudod-e, hogy

főtt fejemben mi forog?

Szeretnék majd Húsvét után

a vitrinbe kerülni,

virágmintás főkötőmben

nippek közé csücsülni.

- Lágy agyadban lágy az ötlet,

hiú álmod meglepett.

- szólt a társa, s nevettében

tojáshéja megrepedt.

Ezek után két főtt hősünk

mély álomba szenderült,

s milyen a sors, vitrin helyett

rakott krumpliba került.

Végh György: Kleofás, a didergő kistojás

Volt egyszer egy kis tojás,

úgy hívták, hogy Kleofás.

Bimm-bamm, dáridom.

Megvette egy nyuszika,

nyuszilány volt: Zsuzsika.

Bimm-bamm, dáridom.

Megkérdezte Zsuzsika:

"Kell-e neked szép ruha?"

Bimm-bamm, dáridom. "

Persze - mondta a tojás -

fázik ám a Kleofás!"

Bimm-bamm, dáridom.

Befestette Zsuzsika,

a húsvéti nyuszika.

Bimm-bamm, dáridom.

Nem fázik már a tojás:

a zöld bundás Kleofás!

Bimm-bamm, dáridom.

Török Zsófia: Nyuszigond

Három nyuszi tojást pingál,

egyik kéket piros pöttyel,

másik sárgát fehér körrel...

a harmadik sírdogál,

több festéket nem talál.

Kettő nyuszi nevet rajta:

- A tojással mit is kezdesz?

Valamennyi színtelen lesz!

Rántottának sütheted,

nem kapsz tőlünk színeket!

Ám parancsot ád az erdő:

- Piros bogyót fakassz, cserje!

Ezüst port hints, lenge lepke,

sárga lisztet virág kelyhe,

kék könnyet sírj, patak cseppje!

Fest már nyuszink,

s egy veréb megdicséri:

- Jaj, de szép!

Osvát Erzsébet: Kisnyulak

A hófehér nyulam-bulam

vőlegénye fekete.

A hófehér nyulacskámnak

született tíz gyereke.

Tíz gyereke egyszerre:

öt fehér, öt fekete.

Fiúnyuszik a feketék,

a lány nyuszik fehérek.

Az anyjukra, az apjukra

formáznak a testvérek.

A fehérek ó, be szépek!

puha pihe bundájuk.

A feketék szőre fénylik,

hogyha a nap tűz rájuk.

Drégely László: Nyúlkergető

Tapsi koma, rajta,

fussál erre-arra,

először Icához,

aztán a Macához.

Az egyik ad répát,

a másik egy vékát.

Tojást mérjél azzal

virágzó tavasszal,

Húsvét ünnepnapján:

Fuss! Fuss! Fuss!

Mentovics Éva: Tojásfestés

Nyúl apónak sok a gondja.

Jajveszékel, fejét fogja.

- Reggel óta görnyedezek.

Hol van a sok nyuszigyerek?

Kupacokban áll a tojás,

nyakunkon van a locsolás.

Hogy készüljünk a Húsvétra?

Festésre vár százhúsz véka...

- Ne morgolódj, Nyuszi papa!

Most érkeztünk éppen haza.

Szélsebesen festegetünk,

vasárnapra készen leszünk.

K. László Szilvia: A legkisebb nyúlgyerek

Húsvét előtt izgatottan

készülődnek nyusziék,

egész kosár tojás várja,

hogy színesre befessék.

Anyanyuszi, apanyuszi

és a nyuszigyerekek

festegetnek, készülnek itt

zöld tojások, veresek.

A legkisebb nyuszigyerek

ügyetlen még, nem vitás,

eltöri a tojásokat,

zöld lesz tőle a lakás.

Mégsem szidják a többiek,

így kezdte ezt mindenki,

bizony nehéz mesterség ez,

meg kell szépen tanulni.

Hogy a tojás céklalében

főzve mindjárt piros lesz,

hagyma héja szép sárgára,

spenótlevél zöldre fest.

Tanítgatják tojást fogni,

hogy a héja ne törjön,

munka után kezet mosni,

rendet rakni a földön.

Így lesz ügyes egy-kettőre

a legkisebb nyúlgyerek,

Büszke, hogy már ő is segít,

csakúgy, mint a többiek.

Birkás Erzsébet: Húsvét napján

Zöld erdőben hét határon

nyuszival az erdőt járom.

Fonott kosár, nagy tarisznya

vállunkon, s a karjainkban.

Szorgos, dolgos erdő népe

tojást gyűjt a feslő rétre.

Nyúlanyóka bokrok alatt

színezi a tojásokat.

Piros, sárga, zöld és fehér

kosarunkban mind belefér.

Húsvét napján kora reggel

az asztalra rakja Eszter.

Kölnivizes locsolkodók

választanak útravalót.

Piros tojást, élő nyulat,

ha elszalad, Eszter mulat.

Húsvét napján kora reggel

locsolkodni te is menj el!

Mentovics Éva: Tapsifüles és a Húsvét

Tapsifüles, kicsi nyuszi,

erdő szélén bandukol.

Nyúl anyóka várja haza

bokrok alján valahol.

Szeleburdi fiacskája

elkóborolt. Hol lehet?

Holnapután húsvét lesz már -

várja őket sok gyerek.

Kétszáz tojást megfesteni

bizony nem kevés idő.

Este van már, s nem ért haza.

Hol van ez a lókötő?

Tölgyfa csúcsán bagoly huhog:

- Ne morgolódj, Nyúl mama!

Bizonyára megéhezik,

s hazahozza a hasa.

Igaza lett Bagoly úrnak.

Mire sötét este lett,

korgó hassal haza is ért

a csavargó nyúlgyerek.

Másnap aztán sürgölődött -

kosarat font szaporán.

Nem egyedül - segített még

két takaros nyuszilány.

Tapsifüles vígan nyüzsög,

csillog a két nyusziszem.

- Este hatra elkészülünk.

Legalábbis úgy hiszem.

Nyúl anyóka boldog most már,

nem marad el a húsvét.

Sokasodnak a tojások,

nem is kell több, csak húsz még.

- Büszke lehet a fiára! -

huhogta a vén bagoly.

- Ilyen csodás tojásokat

nem is láttam még sehol.

K. László Szilvia: Húsvét

Tapsifüles nagy munkában,

Húsvét napja közeleg.

Nyusziéknál kicsi és nagy,

piros tojást festeget.

Mikor elkészül a nagy mű,

kis kosárba helyezik,

s meglepetés-ajándékkal

alaposan elrejtik.

Úgy hallottam, itt is jártak,

valamit elrejtettek...

Vajon hol lehet a kosár?

Keressük meg, gyerekek!

Tóthárpád Ferenc: Kendermagos kotkodács

Kendermagos kotkodács:

hú, de szép hímes tojás!

Itt egy piros, ott egy másik,

minden fiú erre vágyik.

Kendermagos kotkodács:

húsvéthétfő oly csodás!

Sonka, kalács, kakaó...

jön is a sok locsoló.

Kendermagos kotkodács:

Kopogtat Pál és Tamás.

Várja őket Nóri, Berni...

Nekik is jut pár csepp kölni.

# data[].attributes.attachment_link.title
Húsvéti versek, mondókák ovisoknak | Játsszunk együtt!

# data[].attributes.attachment_link.description
A mondókázás, versmondás nem csak egyszerű időtöltés, hanem olyan komplex élményt nyújt a kisgyermekeknek, amely az egész személyiségük fejlődésére hatással van. A versek ritmusa és ríme megnyugtatja őket, a szavak játékossága örömet okoz a számukra. A versekben fellelhető képek elvarázsolják a gyerekeket, és gazdagítják a belső képalkotásuk folyamatát.

# data[].attributes.body
Együtt tevèkenykedni mindig jó ;)

# data[].attributes.attachment_link.readable_text
Közeleg a húsvét. Fogjuk be a gyerekeket egy kis alkotásra!

Összeszedtem pár húsvéti dekoráció ötletet, amivel hangolhatjuk a gyerekeket az ünnepre vagy legalább kicsit leköthetjük őket.

Mutatom mit találtam.

A legegyszerűbbtől az összetett feladatokig:

Egy kis mókázáshoz:

Összetettebb feladatok:

Erős idegzetű szülők számára ajánlom a következő tojással festős ötletet, akiknek a gyereke biztosan megérti, hogy csak egy bizonyos irányba lehet dobálózni. (:

(Nem kifejezetten húsvéti, de ötletes és tavaszi hangulatú.)

Itt kezdődnek azok a húsvéti dekoráció ötletek, amiket már az igényesebbek is be mernek majd vállalni.

Egyszínű akril festék alapozás+ fehér lakk filc minták, só liszt gyurma alapra:

Itt jobban látszik az előző technika, ha nem akarod olvasgatni a leírását:

(Persze átlátszó papír/fólia felesleges része a végén levágható.)

Sok gyerek nagy kedvence a minyonok is becsempészhetőek a húsvéti dekorációba, csak mert vidámak:

És persze itt van a végére az én nagy kedvencem a textilfesték egyszerűen hasznosítva:

Kissé macerásabb technikával dolgozva, ahogy én csinálom (kézzel festve):

Húsvéti ötletek még :
Húsvéti dekorációk>> Húsvéti tojás díszítés>> Tojás díszítés 20 féle egyszerű módszerrel>> Húsvéti dekorációk utolsó pillanatban>>
További szép napot!

Nyomd meg a "Megosztom" gombot, ha tetszett!

Ha tetszik a blogom csatlakozz aFacebook közösségi oldalunkhoz és ne felejts kattintani a "Követem" gombra.

A képek forrása: képekre kattintva

# data[].attributes.attachment_link.title
20 húsvéti dekoráció ötlet gyerekekkel | Kreatív Otthon Díszítés

# data[].attributes.attachment_link.description
Közeleg a húsvét. Fogjuk be a gyerekeket egy kis alkotásra! Összeszedtem pár húsvéti dekoráció ötletet, amivel hangolhatjuk a gyerekeket az ünnepre vagy legalább kicsit leköthetjük őket. Mutatom mit találtam. A legegyszerűbbtől az összetett feladatokig: Egy kis mókázáshoz: Összetettebb feladatok: Erős idegzetű szülők számára ajánlom a következő tojással festős ötletet, akiknek a gyereke biztosan megérti, hogy csak egy bizonyos irányba lehet dobálózni.

# data[].attributes.attachment_link.readable_text
Nincs is kedvesebb személyes ajándék Húsvét alkalmából, mint egy vidám képeslap, amelyet te magad készítettél el!

Tarka tojások

Ennek a képeslapnak az elkészítéséhez szükséged lesz egy tarka mintás papírra a tojásnak és egy egyszínű kartonra a képeslapnak.
A kartonból pengevágó segítségével vágj ki egy tojásformát és ragassz mögé színespapírt. Ez az egyik legegyszerűbben elkészíthető húsvéti képeslap.

Kép forrása: Martha-Stewart

A tavasz szimbólumai

Színes papírból vágj ki különböző tavaszi szimbólumokat (virágok, csibék, bárányok, tojások, fűszálak) és ragaszd őket a képeslap előlapjára.

Tulipán-dekupázs

Szerezz be egy égszinkék kartonpapírt. Egyszerű fehér papírból vágj ki tulipán formákat és ragaszd a képeslap előlapjára. Filctollal rajzolj bibéket és szárat a tulipánoknak.
Fehér kartonra is ragaszthatsz piros tulipánokat, talán úgy még mutatósabb!

Szárított növények

Lépj ki a legközelebbi parkba és szedd tele a markodat tarka réti virágokkal, tavaszi fűszálakkal és friss levelekkel.
Szárítsd meg a növényeket és ragaszd a képeslap előlapjára. Hogy hogyan ragasztod őket, fantáziádra van bízva!

Tojás formájú képeslapok

Egy egyszínű kartonpapírból vágj ki tojásformát, majd különböző színű papírokból ragassz rá mintákat. A tojás másik oldalára írj pár kedves gondolatot!

Szalagos tojás

Ennek a képeslapnak az elkészítési módja annyiban tér el az első képeslapétól, hogy egy díszes zsinór lett a két réteg papír közé ragasztva.

A tyúk vagy a tojás?

Talán mindkettő! Dekupálj egy fehér kartonból egy tyúk és egy tojásformát, majd a karton mögé ragassz egy élénkvörös (vagy egyéb élénk színű) papírt.

Rajzok

Szerezz be egy pasztell színű kartonpapírt a képeslap alapjának.
Egy sima fehér papírra rajzolj egy húsvéti hangulatú rajzot, vágd körbe a széleit hullámos vágóval, majd ragaszd a pasztell színű karton előlapjára.

Harangvirágok

A kecses harangvirágok a tavasz talán legkedvesebb virágai. Vágd ki világoskék papírból a virágokat és pasztell-zöldből a leveleket és a szárakat.
Ragaszd egy világos kartonból hajlított képeslap előlapjára.

Levélbe borult fák

A tavasz hangulatát zöld levelű fákkal is érzékeltethetjük.
Vágd ki a fa minden egyes elemét a megfelelő színű papírból és ragaszd egy világos árnyalatú képeslap-előlapra.

Varrott csibe

A képeslap alapja legyen egy égszinkék karton. Egy fehér alapú tarka mintás papírból vágd ki a csibe testét.
Egy fekete cérnával varrd meg a csibe körvonalát (több körvonalat is), a csőrét és a lábait. A csibe szeme legyen egy gomb. Ötletes, nem igaz?

Személyre szóló húsvéti képeslap

Egy zöld kartont hajts kettőbe, képeslap méretben. Egy fehér kartoncsíkot ragassz az előlap széléhez, mintha csak meghosszabítnád, majd hajlítsd vissza.
Vágj ki színespapírból virágokat és ragaszd a fehér kartonra úgy, hogy a fele a fehér részen legyen, a másik fele a zöldön. Díszítsd szalaggal és egy névkártyával.

Figurák több rétegben

Válassz egy világos papírt alapnak (ha nem adott a pettyezett lap, az sem gond, a fehér is jó). A képen látható formák minden egyes részét vágd ki a megfelelő színű papírból és rétegesen ragaszd egymásra, kicsit mindig eltolva a rétegeket.
Ez azért fontos, mert így a képeslapnak 3D effektje lesz. Filctollal rajzold meg a nyuszi arcát és a tojások mintáit.

Húsvéti bárányka

Ez a képeslap már-már húsvéti dekorációként is megállja a helyét. Többféle színű és textúrájú kartonra lesz szükséged, amelyeket koncentrikus körök formájába kell felragasztanod.
Egy fehér papírra próbáld megrajzolni a képen látható báránykát, majd vágd körbe és ragaszd a díszre.

Csibés

Szerezz be sárga szalvettát, tépkedd pici darabokra és ragaszd fel csibe formában egy fehér kartonra.
Narancssárga filctollal rajzold meg a lábát és a csőrét. A szemének tehetsz gombokat vagy meg is rajzolhatod!
Jó munkát és még jobb szórakozást!

# data[].attributes.attachment_link.description
Nincs is kedvesebb személyes ajándék Húsvét alkalmából, mint egy vidám képeslap, amelyet te magad készítettél el! Ennek a képeslapnak az elkészítéséhez szükséged lesz egy tarka mintás papírra a tojásnak és egy egyszínű kartonra a képeslapnak.A kartonból pengevágó segítségével vágj ki egy tojásformát és ragassz mögé színespapírt. Ez az egyik legegyszerűbben elkészíthető húsvéti képeslap.